สาวซึมเศร้าเปลือยกายดิ่งชั้น 31 คอนโดฯย่านพระราม 3 ดับสยอง
เครดิตภาพ อาสาฯมูลนิธิร่วมกตัญญู,เกิดเหตุคนตกจากคอนโดมิเนียมย่านพระราม 3 จากชั้น 31 ลงมาที่ชั้น 9 ในสภาพเปลือยเสียชีวิตทันที เบื้องต้นผู้ตายพักคนเดียว ป่วยเป็นมะเร็งในเม็ดเลือด มีอาการซึมเศร้า จนท.คาดเป็นการฆ่าตัวตาย,เมื่อวันที่ 27 ก.ย.2561 ที่สำนักงานตำรวจแห่งชาติ พ.ต.อ.กฤษณะ พัฒนเจริญ รองโฆษก ตร. เปิดเผยถึงเหตุหญิงพลัดตกลงมาจาก คอนโดมิเนียมแห่งหนึ่งในพื้นที่ย่านถนนพระราม 3 โดยเสียชีวิตในสภาพเปลือย เกิดเหตุในท้องที่ สน.บางโพงพาง ว่า เมื่อเวลา 07.10 น. วันที่ 27 ก.ย.61 ได้รับแจ้งเหตุพบหญิงผลัดตกจากที่สูงลงมาเสียชีวิตบริเวณใกล้สระว่ายน้ำตึก c ชั้น 9 ของคอนโดมิเนียมแห่งหนึ่ง แยกท่าน้ำสาธุประดิษฐ์,หลังรับแจ้ง พนักงานสอบสวน พร้อมด้วยเจ้าหน้าที่ตำรวจฝ่ายป้องกันปราบปราม ฝ่ายสืบสวน เจ้าหน้าที่ตำรวจพิสูจน์หลักฐานกลางและผู้ที่เกี่ยวข้อง จึงได้เดินทางไปตรวจสถานที่เกิดเหตุ พบศพหญิง ทราบชื่อ น.ส.วิภาดา พวงพิกุล อายุ 24 ปี ในสภาพไม่สวมเสื้อผ้า ศีรษะแตกกระจาย และโทรศัพท์มือถือสีดำตกอยู่ห่างจากผู้ตาย ประมาณ 10 เมตร จึงได้บันทึกการตรวจสถานที่เกิดเหตุ ถ่ายภาพที่เกิดเหตุประกอบคดี ทำแผนที่เกิดเหตุพอสังเขป,จากการสอบสวนเบื้องต้นทราบว่า ผู้ตายพักอาศัยอยู่ห้องเลขที่ 3112 ชั้น 31 ของคอนโดฯ เพียงคนเดียว มีโรคประจำตัวเป็นโรคมะเร็งในเม็ดเลือด ประกอบกับมีอาการซึมเศร้ามาเป็นเวลานาน ซึ่งจากการตรวจสอบห้องพักผู้ตาย พบว่าภายนอกห้องพักของผู้ตายถูกล็อกประตูจากภายใน ไม่สามารถเปิดเข้าไปได้ จากการตรวจสอบในห้องพักผู้ตาย ไม่พบร่องรอยการต่อสู้แต่อย่างใด หากแต่พบร่องรอยการปีนทางหน้าต่าง ซึ่งน่าเชื่อได้ว่าเป็นการฆ่าตัวตาย,ทั้งนี้ทางพนักงานสอบสวนจะดำเนินการส่งศพผู้ตายไปชันสูตรพลิกศพยังโรงพยาบาลจุฬาฯ อย่างละเอียดอีกครั้งหนึ่ง และจะดำเนินการติดต่อญาติผู้ตาย มาดำเนินการในส่วนที่เกี่ยวข้องต่อไป.
เกิดเหตุคนตกจากคอนโดมิเนียมย่านพระราม 3 จากชั้น 31 ลงมาที่ชั้น 9 ในสภาพเปลือยเสียชีวิตทันที เบื้องต้นผู้ตายพักคนเดียว ป่วยเป็นมะเร็งในเม็ดเลือด มีอาการซึมเศร้า จนท.คาดเป็นการฆ่าตัวตาย
กระโดดคอนโดฆ่าตัวตาย,กระโดดตึก,พระราม 3,วิภาดา พวงพิกุล,สน.บางโพงพาง,ข่าวทั่วไป